Matti Ruohola

Matti Santeri Ruohola (12. kesäkuuta 1940 Heinola – 16. helmikuuta 2014 Helsinki) oli suomalainen näyttelijä.

 Ura 
Matti Ruohola teki ensimmäisen elokuvaroolinsa vuonna 1965 elokuvassa Laituri. Tämän jälkeen hän esiintyi monissa kotimaisissa elokuvissa. Hän näytteli Kauko "Kake" Aaltosta Risto Jarvan elokuvassa Mies, joka ei osannut sanoa ei. Lisäksi Ruohola esiintyi monissa Visa Mäkisen komedioissa.

Elokuvaroolien lisäksi Ruohola esiintyi televisiosarjoissa, kuten Lasten ruutu, Jänikset maailmankartalle!, Koivuharju ja Meille tulee vauva.

Teatterin puolella Ruohola näytteli muun muassa Helsingin Kaupunginteatterissa ja Ahaa Teatterissa. Hän toimi myös ohjaajana teattereissa, kuten Estradivammaiset ry:n teatterissa vuosina 1993–1996. Ruohola työskenteli myös lavastajana.

Ruohola oli myös ääninäyttelijänä useissa piirrossarjoissa. Enimmäkseen hän työskenteli Jertta Ratian ohjaamissa töissä. Tunnetuin Ruoholan äänirooleista oli Muumipappa, jota hän esitti muun muassa televisiosarjassa Muumilaakson tarinoita. Lisäksi hän ääninäytteli sarjassa Haisulia, Posteljoonia ja joitain satunnaisia sivuhahmoja. Hän ääninäytteli myös sarjassa Maija Mehiläinen, rooleinaan muun muassa heinäsirkka Flip sekä Ville-mehiläinen.

Ruoholan ura näyttelijänä päättyi vuonna 1999, eikä hän sen jälkeen enää esiintynyt julkisuudessa lukuun ottamatta Mannerheimin Lastensuojeluliiton vuosina 2005–2006 tuottamaa tietoiskusarjaa Muumien malliin, jossa hän ääninäytteli jälleen Muumipappaa ja Haisulia. Viimeiset vuotensa Ruohola asui Helsingissä. Hänelle myönnettiin valtion taiteilijaeläke vuonna 2013. Ruohola kuoli 73-vuotiaana 16. helmikuuta 2014. Hänet on haudattu Hietaniemen hautausmaan uurnalehtoon Helsinkiin.

 Muuta 
Ennen näyttelijänuraansa Ruohola työskenteli mainosalalla.. Hän mainitsi, että aina kun hän oli mukana Visa Mäkisen elokuvissa, se merkitsi hänelle elämänmyönteistä ja iloista aikaa.

Vuosina 1964–1971 Ruohola oli naimisissa Marjatta Kolpon kanssa, ja liitosta syntyi yksi lapsi. Vuosina 1974–1989 Ruohola oli naimisissa Marja-Leena Halisen kanssa, ja liitosta syntyi Matille toinen poika.

 Filmografia 
 Elokuvat 
 Vuosi Elokuva, televisioelokuva Rooli 1965  Laituri  kirjailija Ilpo Härkölä 1967  Työmiehen päiväkirja  Erik, Ritvan serkku Pähkähullu Suomi  kenkäkaupan myyjä 1968  Papin päivä  1969  Taksikuski  tuntematon Tehtaan varjossa  Helppoheikki Sen kunniaks   1970  Kesäkapina  manageri Pekka Hyvästi Mansikki  kauppias Pussinen 1972  Se tavallinen tarina  1975  Mies, joka ei osannut sanoa ei  Kauko "Kake" Aaltonen Morjens maailma  Taavetti Tuhattaitoinen 1976  Antti Puuhaara  traagikko, skomoroh, Karjalaan karkotettu näyttelijä, kertoja 1977  Ottakaa varas kiinni!  saarnaajan apulainen, ohjaaja Laululintunen  Máte 1978  Keltainen auto  Kalastaja ja hänen eukkonsa  Kalastaja-Matti Karannut hevonen  Tapio, renki 1979  Matti Väkevä   1981  Kummalliset  mies 1982  Pi pi pil... pilleri  professori Viktor Valpas Likainen puolitusina  yövartija Piippola 1983  Onnentyttö  Eino Kirkasoja Agentti 000 ja kuoleman kurvit  pankkirosvo 1984  Vapaa duunari Ville-Kalle  Lennart Yön saalistajat  gangsteri Yrjö 1985  Valtapeli  1986  Pekka Puupää poliisina  kertoja 1989  Ruuvit löysällä  tulkki Jukka Kovaleff 1991  Pirtua, pirtua  toimittaja Sundström

 Televisiosarjat 
 Vuosi Televisiosarja Rooli 1965  Pentti Siimes  Eikka 1967, 1979  Teatterituokio  toinen mies, kahvilanpitäjä 1968  Kunnon sotamies Svejkin seikkailuja  vanki 1977  Teollisuustyöntekijä Virtanen  Pekka Kannila Meille tulee vauva  isä Koivuharju  Rollen isä 1977–1978  Perjantaita  1978  Jänikset maailmankartalle!  linnanvouti Vihavaino Vonkalat  1983  Ulosmittaajat   Auf Achse (saksalainen tv-sarja)   1984  Kehä kolmosen tällä puolen   1986  Pekka ja Pätkä  gangsteri 1990  Hiirihäiriö  Vaksi 1994  Pudonneita  Henri Sirppi
 Dubbaukset 

 Lähteet 



 Viitteet 

Aiheesta muualla

Luokka:Suomalaiset näyttelijät
Luokka:Suomalaiset ääninäyttelijät
Luokka:Vuonna 1940 syntyneet
Luokka:Vuonna 2014 kuolleet